Administraţia Naţională de Meteorologie (ANM) a emis o atenţionare de tip nowcasting Cod galben de descărcări electrice, grindină de dimensiuni mici, averse care local vor acumula (peste) 15…20 l/mp şi intensificări ale vântului, în mai multe zone din țară, valabil până duminică după-amiaza.
Potrivit meteorologilor, sunt vizate mai multe zone din județele Cluj-Napoca, Sălaj, Gorj, Vâlcea și Alba-Iulia.
Un alt cod galben de ploi este valabil de duminică dimineața, în judeţele Sălaj (Almaşu, Românaşi, Buciumi, Cuzăplac, Sânmihaiu Almaşului, Fildu de Jos, Agrij, Zimbor, Treznea) şi Cluj (Huedin, Aghireşu, Baciu, Poieni, Gilău, Floreşti, Săvădisla, Căpuşu Mare, Călăţele, Negreni, Gârbău, Sânpaul, Măguri-Răcătău, Mănăstireni, Petreştii de Jos, Mărgău, Sâncraiu, Săcuieu, Mărişel, Ciucea, Rişca, Izvoru Crişului, Ciurila, Tureni, Beliş, Valea Ierii).
Potrivit meteorologilor, codul galben este valabil tot până duminică după-amiaza.
În Gorj și Vâlcea sunt așteptate ploi, care vor acumula 20...25 l/mp, cu descărcări eletrice.
Cod portocaliu de ploi, în vestul României
Astăzi, 05 mai 2024, în intervalul orar 15:30 - 16:30, meteorologii au emis o avertizare de cod portocaliu pentru județul Arad, localitățile: Sebiș, Beliu, Archiș, Hășmaș, Cărand, Ignești.
? În intervalul menționat se vor semnala averse torențiale care vor acumula peste 35...40 l/mp, frecvente descărcări electrice, intensificări ale vântului, grindină.
?? Pentru optimizarea misiunilor de răspuns la potențialele efecte generate de fenomenele meteorologice avertizate, pompierii militari arădeni sunt pregătiți să asigure în cel mai scurt timp intervențiile pentru limitarea efectelor produse de situațiile de urgență, forțele de intervenție fiind suplimentate la nevoie. Totodată, a fost transmis RO-Alert pentru U.A.T.-urile vizate de avertizări.